Otto von Porat

Otto Wessel von Porat (født 29. september 1903 i Pjätteryd i Sverige, død 14. oktober 1982 i Bærum) var en norsk bokser. Han er med sitt gull i 1924 den eneste nordmann som har vunnet OL-gull i boksing.

I en alder av 20 år, med en høyde på 1,90 meter og en tyngde på 90 kg ble han OL-mester i tungvekt (over 79,4 kg) i OL i 1924. I finalen beseiret han danske Søren Petersen. Det var femten boksere fra 11 nasjoner som stilte i den tyngste vektklassen som ble avviklet i perioden 16. til 20. juli 1924.

Han var med i Oslo Atletklub og ble også norgesmester i samme klasse årene 1924 og 1926, foruten å bli nordisk mester i 1923.Porat tok olympisk gull i 1924 — i dag er han 50 i Aftenposten den 29. september 1953. I 1926 innledet han en proffkarriere i USA, hvor han vant 38 av drøyt 50 kamper.Otto von Porat, nekrolog i Aftenposten den 18. oktober 1982. Porat ga seg som proffbokser i 1934. Han hadde flere oppvisningskamper i Norge på begynnelsen av 1930-tallet for å fremme boksesporten.Boksefeber i Arendal, avtrykk.no, 15.07.2021
Etter at han la hanskene på hylla drev han sommerskoler for barn i mange år, sammen med kona Gerd. Han jobbet også som lærer i gymnastikk ved Oslo handelsgymnasium, og underviste i boksing ved politihøgskolen etter at han hadde lagt opp.

Porat var på morssiden av slekten Wessel, fetter av filosofen, forfatteren og fjellklatreren Peter Wessel Zapffe. Han var på farssiden etterkommer i 7. ledd av Dietrich von Porat, fektemester ved det svenske hoff på 1600-tallet.

 OL-medaljer 
 1924  Paris - 16px|Gull Gull boksing, tungvekt  Norge
 Utgivelser 



 Gullmedaljen (1954, ungdomsroman)

 Referanser 

 Eksterne lenker 

 .

Kategori:Norske boksere
Kategori:Olympiske mestere for Norge
Kategori:Medaljevinnere under Sommer-OL 1924
Kategori:Deltakere for Norge under Sommer-OL 1924
Kategori:Boksere under Sommer-OL 1924
Kategori:Norske forfattere av erindringsbøker
Kategori:Norgesmestere i boksing
Kategori:Personer fra Älmhults kommun
Kategori:Tungvektsboksere
Kategori:Kongepokalvinnere i boksing
Kategori:Olympiske medaljevinnere i boksing
Kategori:Pedagoger ved OHG